

Tandlægerne ved Vanløse St. søger Ledende Tandplejer

Vi søger en ledende tandplejer til en stilling på 32-37 timer om ugen med opstart d. 1/4. Som ledende tandplejer vil dit arbejde være todelt således at du både har patienter ved stolen og ca. en dag om ugen med administrationstid. Dit arbejde vil bestå i at støtte vores tandplejere med faglig sparring, planlægning af kurser og afholde MUS-samtaler. Du kommer også til at hjælpe med driften på klinikken i samarbejde med vores klinikchef og klinikkoordinator. Vi har ingen krav om tidligere ledelseserfaring. Der vil være masser af sparring og støtte til de forskellige arbejdsopgaver, både fra kollegaerne på klinikken, samt fra de andre ledende tandplejere på vores søsterklinikker.

**Din personlige profil**

* Du er god til at kommunikere med patienterne
* Har erfaring fra privat praksis
* Du er en god kollega, som bidrager positivt til trivslen og til et godt arbejdsmiljø
* Du er nysgerrig og har lyst til at udvikle dig inden for faget og ledelse

Klinikken bliver udstyret med 12 helt nye behandlingsrum, lækre omgivelser med næsten 4 meter til loftet. Klinikken er beliggende lige ved Vanløse metro st. og Vanløse station. Klinikken ligger i centeret Kronen i Vanløse, som lige er blevet gennemrenoveret.

Vi er et behandlerteam på 5 tandlæger og 3 tandplejere på klinikken. Vi har faste kurser hver 6 uge, sammen med vores andre klinikker. Du vil derfor få rig mulighed for faglig sparring og blive opdateret med nyeste viden. Udstyret på klinikken er helt nyt og efter nyeste og bedste standarder med Airflow, OP, 3D-scanner og mikroskop. Vi laver alle former for behandlinger på klinikken.

Vi kan tilbyde en arbejdsplads med fantastiske kollegaer og god daglig ledelse. Vi vægter arbejdsglæde, tillid og godt kollegialt samvær højt.  
  
Der tilbydes diverse personalegoder i form af sundhedsforsikring, månedlig massageordning, fredagsbare mm.

NB! Alle ansøgninger behandles med diskretion

Med venlig hilsen

Mathias Rud Jacobsen E.: job@tandbro.dk T.: 61 68 63 62